میللی مودافعه ناظیری حولوصی آکار ناتو-یا عضو اؤلکه‌لرین مودافعه ناظیرلری ییغینجاغی‌نین کئچیریلدیگی بئلچیکانین پایتاختی بروکسل-ده ناتو-نون منزیل قرارگاهیندا امریکانین مودافعه ناظیری مارک اسپر ایله گؤروش کئچیریب.
گؤروشده سوریه ایله عراق-داکی تهلوکه‌سیزلیک و مودافعه موضوع لاری ایله علاقه‌دار فیکیر موبادیله‌سی آپاریلیب، همچنین ادلیب ایله باغلی هم امریکا، هم ده ناتو-نون داها کونکرت تحفه‌‌سی‌نین اولماسی‌نین داشیدیغی اهمیت وورغولانیب.
حولوصی آکار ناتو-نون منزیل قرارگاهیندا بیر سیرا باشقا گؤروش‌لر ده کئچیریب.
"قرارلی دستک میسیونونداکی چرچیوه اؤلکه‌لر ییغینجاغی"نا قاتیلان ناظیر آکار داها سونرا اوکراینانین مودافعه ناظیری اندری زاگورونیوک ایله بیر آرایا گلیب.
گؤروشده بولگه سل وضعیتله یاناشی مودافعه و حربی ساحه‌لرده امکداش‌لیق موضوع لاری‌نین موذاکیره اولوندوغو بیلدیریلیب.
میللی مودافعه ناظیری حولوصی آکارین بروکسل-ده یونانیستانین مودافعه ناظیری نیکولاس پاناگیوتوپولوس ایله کئچیردیگی گؤروشده ایسه، ایکی اؤلکه آراسیندا دیالوق کانال‌لاری‌نین آچیق ساخلانیلماسی‌نین داشیدیغی اهمیت وورغولانیب.
حولوصی آکار ناتو-یا عضو اؤلکه‌لرین مودافعه ناظیرلری ییغینجاغی چرچیوه‌سینده کئچیریلن "حرکات و میسیون لار" موضوع لو ایلک ایجلاسا دا قاتیلیب.
